ᱢᱟᱞᱣᱟᱭ ᱨᱚᱲ

ᱢᱟᱞᱣᱟᱭ ᱨᱚᱲ ᱫᱚ ᱢᱤᱫ ᱯᱚᱧᱡᱟᱵᱤ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱯᱚᱧᱡᱟᱵᱽ ᱨᱮᱱᱟᱜ ᱢᱟᱞᱣᱟᱭ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾


ᱰᱤᱵᱤᱡᱚᱱ
ᱥᱤᱧᱚᱛ

ᱯᱚᱧᱡᱟᱵᱽ

ᱢᱟᱨᱟᱝ ᱢᱟᱞᱣᱟᱭ ᱯᱟᱹᱨᱥᱤ ᱨᱚᱲ ᱛᱟᱞᱢᱟ ᱫᱚ ᱯᱷᱤᱨᱚᱡᱯᱩᱨ, ᱯᱷᱚᱡᱤᱞᱠᱟ, ᱯᱷᱚᱨᱤᱫᱽᱠᱳᱴ, ᱢᱩᱠᱛᱚᱨ, ᱢᱳᱜᱟ, ᱵᱷᱟᱛᱤᱱᱫᱟ, ᱥᱚᱝᱜᱨᱩᱨ, ᱯᱟᱴᱤᱭᱟᱞᱟ, ᱵᱚᱨᱱᱚᱞᱟ, ᱢᱟᱱᱥᱟ ᱦᱚᱱᱚᱛ ᱟᱨ ᱞᱩᱫᱷᱤᱭᱟᱱᱟ ᱦᱚᱱᱚᱛ ᱨᱮᱱᱟᱜ ᱡᱚᱜᱽᱨᱚᱣᱚᱱ, ᱨᱟᱭᱠᱳᱴ ᱟᱨ ᱞᱩᱫᱷᱤᱭᱟᱱᱟ (ᱯᱟᱪᱮ) ᱴᱮᱦᱥᱤᱞ ᱠᱟᱱᱟ ᱾

ᱦᱚᱨᱤᱭᱟᱬᱟ

ᱰᱤᱜᱟᱱ ᱢᱟᱞᱣᱟᱭ ᱯᱟᱹᱨᱥᱤ ᱨᱚᱲ ᱦᱚᱲ ᱦᱚᱸ ᱥᱤᱧᱚᱛ ᱨᱮᱭᱟᱜ ᱦᱚᱨᱤᱭᱟᱬᱟ ᱨᱮᱭᱟᱜ ᱥᱤᱨᱥᱟ ᱦᱚᱱᱚᱛ ᱨᱮᱭᱟᱜ ᱫᱟᱵᱽᱣᱟᱞᱤ, ᱠᱚᱞᱟᱱᱣᱟᱞᱤ ᱟᱨ ᱨᱟᱱᱤᱭᱟ ᱴᱮᱦᱥᱤᱞ ᱨᱮᱠᱚ ᱛᱟᱦᱮᱸᱱᱟ ᱾ ᱟᱨ ᱦᱚᱨᱤᱭᱟᱬᱟ ᱨᱮᱭᱟᱜ ᱯᱷᱚᱛᱮᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱡᱚᱠᱷᱚᱞ ᱟᱨ ᱨᱟᱴᱤᱭᱟ ᱴᱮᱦᱥᱤᱞ ᱨᱮᱦᱚᱸ ᱠᱚ ᱛᱟᱦᱮᱸᱱᱟ ᱾

ᱨᱟᱡᱚᱥᱛᱷᱟᱱ

ᱨᱟᱡᱚᱥᱛᱷᱟᱱ, ᱥᱤᱧᱚᱛ ᱨᱮᱱᱟᱜ ᱥᱨᱤ ᱜᱟᱝᱜᱟᱱᱚᱜᱚᱨ ᱟᱨ ᱦᱚᱱᱩᱢᱟᱱᱚᱜᱚᱨ ᱦᱚᱱᱚᱛ ᱨᱮᱦᱚᱸ ᱱᱚᱶᱟ ᱯᱟᱹᱨᱥᱤ ᱠᱚ ᱨᱚᱲᱼᱟ ᱾

ᱯᱟᱠᱤᱥᱛᱟᱱ

ᱯᱟᱠᱤᱥᱛᱟᱱ ᱨᱮ ᱑᱙᱔᱗ ᱥᱮᱨᱢᱟ ᱨᱮ ᱯᱟᱧᱡᱟᱵᱽ ᱨᱮᱱᱟᱜ ᱵᱷᱮᱦᱟᱨᱤ ᱦᱚᱱᱚᱛ ᱨᱮ ᱤᱱᱰᱤᱭᱟᱱ ᱯᱚᱧᱡᱟᱵᱽ ᱠᱷᱚᱱ ᱦᱮᱡ ᱟᱠᱟᱱ ᱦᱚᱲ ᱠᱚ ᱱᱚᱶᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱾

 ᱥᱟᱹᱠᱷᱭᱟᱹᱛ